cyanic-selkie/wikianc huggingface dataset:
Tenchi Muyō!
Juoni
Ryoko hajottaa koulun ajaessaan Tenchiä takaa, mutta vähitellen heidän välilleen syntyy sopu. Mukaan ilmestyvät myös prinsessa Ayeka ja hänen pikkusiskonsa Sasami. Ayeka etsii veljeään Yoshoa, joka katosi taistellessaan Ryokoa vastaan. Ayeka vie aluksi Tenchiltä tämän miekan, mutta antaa kuitenkin sen takaisin, kun tämä lupaa auttaa etsimään Yoshoa.
Lopulta Ayeka löytää veljensä. Yosho osoittautuu Tenchin isoisäksi, mikä tarkoittaa, että Tenchi on kuninkaallista sukua. Ryoko ja Ayeka alkavat kilpailla Tenchistä. Myöhemmin mukaan sarjaan tulee tiedenero professori Washu, joka on Ryokon äiti. Joitakin mukana olevia hahmoja, kuten Ryo-oh-ki, Mihoshi ja Kiyone, ei nähdä sarjan video-versiossa, vaan ainoastaan Tenchi Universe -sarjassa.
Eugen
Eugen on miehen etunimi. Nimi oli Suomessa suosittu 1800- ja 1900-luvun vaihteessa sekä Ruotsin vallan aikana. Nykyisin nimi on harvinaisempi. Digi- ja väestötietoviraston tietojen mukaan nimi on vuoden 2019 loppuun mennessä annettu 1 845 henkilölle.
Nimi tulee kreikan sanasta eugenios, joka tarkoittaa jalosyntyistä. Eugenius on ollut muun muassa neljän paavin nimi (Eugenius I, II, III ja IV). Nimen kansainvälisiä vastineita ovat mm. englannin Eugene (Gene) sekä venäjän Jevgeni (Ženja). Nimen naispuolinen vastine on Eugenia.
Nimipäivä
Suomessa Eugenin nimipäivä on ruotsinkielisen kalenterin mukaan 16. kesäkuuta. Nimipäivä siirrettiin tälle päivälle vuonna 1929 Eugen Schaumanin muistoksi, joka oli samana päivänä vuonna 1904 ampunut Nikolai Bobrikoffin ja sen jälkeen itsensä. Aikaisemmin Eugenin nimipäivä oli ollut 7. marraskuuta sekä suomen- että ruotsinkielisessä kalenterissa.
Jukojärvi
Jukojärvi on Keuruun kylä, joka sijaitsee keskustan kupeessa, lähellä Multiaa. Kylälle nousee uusia asumuksia vuosittain. Asukkaita on noin 250, kesäisin kaksinkertainen määrä. Jukojärven naapurikyliä ovat Kaleton, Asunta ja Isojärvi.
Kylässä toimii vuonna 1908 perustettu koulu, jossa on kaksi opettajaa. Koulun oppilasmäärä on 2000-luvulla ollut hieman alle 30.
Jukojärvellä on paljon järviä ja lampia, muun muassa Jukojärvi, Kivistö, Myllyjärvi ja Valkeinen. Polkuja ja latuja pitkin voi hiihtää tai kävellä Keuruulle, Multialle ja Petäjävedelle.
Jukojärvellä sijaitsee seurantalo Veikkola, jossa toimii kesäisin pub Jukojärven Veikot.
Jukojärvellä ajetaan loppukesästä Suomen MM-rallin erikoiskoe.
Borneonkissa
Borneonkissa, vanhoilta nimiltään borneonpunakissa ja lahtikissa, (Catopuma badia, joskus käytetään sukua Pardofelis, Felis, Profelis tai Badiofelis) on Borneon saarella Kaakkois-Aasiassa elävä kissaeläinlaji. Borneonkissasta ei tiedetä paljoa, sillä se on hyvin harvinainen.
Havainnot
Ennen vuotta 1998 borneonkissa oli nähty elävänä vain kaksi kertaa. Ensimmäinen havainto tehtiin joko vuonna 1855 tai 1874. 1880-luvulla löydettiin muutama nahka ja kaksi pääkalloa. Vuonna 1893 löytyi joitakin jälkiä. Seuraavat tiedot lajin olemassaolosta saatiin vasta 1954, kun eräs matkailija näki Borneossa dajak-nimisen alkuasukasheimon seremonia-asusteissa borneonkissan turkista valmistettuja päähineitä. Lajin uskottiin jo kuolleen sukupuuttoon, kunnes vuonna 1992 saatiin pyydystettyä erikoisen näköinen kissa, joka kuitenkin kuoli pian. Geenitutkimuksissa se osoittautui naaraspuoliseksi borneonkissaksi. Ensimmäinen valokuva elävästä borneonkissasta saatiin vuonna 1998, jolloin yhdysvaltalainen luontokuvaaja Art Wolfe kuvasi Malesian ja Indonesian rajalla metsäpaloa paenneen yksilön.
Nykyään maailman eläintarhoissa on noin nelisenkymmentä lajin yksilöä; niistä viisi on USA:ssa. Borneolaiset pyydystäjät saavat tarhoilta suuria palkkioita elävistä yksilöistä.
Ulkonäkö ja koko
Borneonkissan turkki on punaruskea, mutta myös harmaita muunnoksia esiintyy. Vatsapuoli on muuta ruumista vaaleampi. Molekyylianalyysien perusteella laji on sukua aasiankultakissalle, mutta borneonkissan kallon lyhyt ja pyöreä rakenne on erilainen ja se on kooltaan pienempi kuin yleisempi sukulaisensa. Sen pienehköt korvat ovat alempana sivuilla kuin muilla kissoilla. Borneonkissan pituus on 50–65 cm, ohutkarvainen häntä on 30–40 cm pitkä. Eläin painaa 2–4 kg.
pienoiskuva|left|Maalaus borneonkissasta.
Ravinto
Borneonkissa saalistaa yöaikaan lintuja, jyrsijöitä ja mahdollisesti myös apinoita.
Elinympäristö
Borneonkissa elää tiheissä sademetsissä ja kalliopensaikoissa. Metsien hakkuun uskotaan heikentävän uhanalaisen lajin elinmahdollisuuksia.
Sinivalkoiset suosikit
Sinivalkoiset suosikit – 40 kultaista sävelmää on Jukka Kuoppamäen vuonna 2001 julkaistu kokoelma-albumi, joka sisältää levytyksiä vuosilta 1968–1974.
Kappaleet
Albumin kaikki sävellykset ja sanoitukset: Jukka Kuoppamäki, paitsi "Junaan jo oisin noussut", sävellys: John Fogerty.
Korkokenkä
pienoiskuva|Punainen korkokenkä, jossa on sabrinakorko. Korkokenkä on kenkä, joka nostaa niitä pitävän henkilön kantapään ja jalkapöydän selkeästi varpaita korkeammalle. Kun sekä kantapäät että varpaat nousevat saman verran korkeammalle, kyseessä ei yleensä ole korkokenkä. Korkokenkiä on useita eri malleja ja korkoja löytyy monia eri tyylisiä, esimerkiksi stiletti-, tolppa-, ja kiilakorkoja.
Nykyään termi korkokenkä yhdistetään melkeinpä poikkeuksetta naisten kenkämalleihin, joissa on piikkikorko, vaikkakin on olemassa useita korolla varustettuja kenkämalleja (esimerkiksi bootsit), joita molemmat sukupuolet käyttävät.
Historia
pienoiskuva|Nuori nainen vaaleanpunaisissa korkokengissä [[Helsingin rautatieasema|Helsingin rautatieasemalla.]]
Ensimmäisen kerran korot kengissä on kuvattu Persian kuninkaan ratsujoukoilla. Korot estivät jalan lipsumisen jalustimista. Korot on esitetty lautaseen maalatussa kuvassa joka on ajoitettu 874-1005 j.a.a. Samanidien valtakunnan aikajaksolta. Lautanen löytyi Nishapurista, Iranista.
Korkokenkiä käytettiin keskiajalla Lontoossa, koska kadut olivat täynnä ihmisten ulosteita, mutaa ja teurasjätteitä, näin ihmiset pysyivät jaloistaan puhtaampina. Näissä kenkämalleissa saattoi olla myös korot edessä ja takana.
Yksinkertainen ratsastuskorko raivasi tietä huomattavasti tyylikkäämmälle korolle sen kolmen ensimmäisen vuosisadan aikana. Alkaen Ranskasta, korkojen korkeudet miesten keskuudessa nousivat ylöspäin, usein tullen korkeammiksi ja ohuemmiksi, kunnes ne olivat käyttökelvottomia ratsastukseen, mutta ne siirrettiin vain hovikäyttöä varten. 1600-luvun loppuun mennessä miesten korkokengät olivat usein 7,5 senttimetrin 10 senttimetrin väliltä korkeudessa.
Vuonna 1533 Orleansin herttuan pienikokoinen vaimo, Katariina de' Medici, tilasi suutarin tekemään hänelle parin korkokenkiä, sekä muotia varten, että korottamaan hänen pituuttaan. Ne olivat eräänlaiset kengät, joissa oli korotettu kenkäpohja ja kantapää, mutta eivät kuitenkaan samanlaiset kuin tämän päivän platform-kengät. Näissä kengissä kantapää oli kuitenkin korkeammalla kuin jalkapöytä.
Korkokengät tulivat nopeasti suosituiksi Ranskan hovin muotitietoisten miesten ja naisten keskuudessa ja levisivät muidenkin maiden ylimystön keskuuteen. Sekä miehet että naiset käyttivät korkokenkiä halki 1600- ja 1700-luvun. Kun Ranskan vallankumous lähestyi 1700-luvun loppupuolella, korkokenkien pitäminen katosi pois Ranskassa siitä syystä, että se yhdistettiin varakkuuteen ja aristokratiaan.
Vladimir Dratšov
pienoiskuva|Vladimir Dratšov Vladimir Petrovitš Dratšov (,, s. 7. maaliskuuta 1966 Petroskoi, Venäjän SFNT, Neuvostoliitto) on entinen ampumahiihtäjä, lajin nelinkertainen maailmanmestari. Hän edusti huippuvuosinaan Venäjää ja myöhemmin Valko-Venäjää.
Korkokenkä
Korkokengät nykyisin
Matalampia korkoja suosittiin 1960-luvun loppuvaiheissa ja 1970-luvun alkuvaiheissa, mutta korkeammat korot palasivat 1980-luvun lopulla ja 1990-luvun alkupuolella. Muodikkaan koron malli on myös vaihtunut tolppakorosta (1970-luku) suippokorkoon (1990-luku) ja stilettikorkoon (1950-luku, 1980-luku, ja 2000-luku).
Vladimir Dratšov
Ampumahiihdon maailmancupin kokonaiskilpailun Dratšov voitti kaudella 1995–1996 ja edustaessaan jo Valko-Venäjää sijoittui toiseksi kaudella 2002–2003.
Korkokenkä
Korkokengät nykyisin
Sabrinakorko on standardikorko avokkaille ja se on nimetty Audrey Hepburnin samannimisen elokuvan mukaan. Stilettikorko on saanut nimensä kapeakärkisestä veitsestä ja se on korkeampi ja sillä on kapeampi pohja.
Platform-korkokengässä on lisäpohja jalkaosassa. Vaikka korko on korkea, niillä on silti helppo kävellä. Ne olivat 70-luvulla muotia ja ovat nousseet viime vuosina takaisin pinnalle.
Syitä korkokenkien pitämiseen:
Syitä, miksi korkokenkiä ei pidetä:
Kilpailut
Korkokengillä järjestetään juoksukilpailuja. Idea on mahdollisesti lähtöisin Amsterdamista. Toisaalta Yhdysvalloissa niitä väitetään juostun ensimmäisen kerran jo 1986. Yhdysvalloissa kilpailuja järjestetään pääasiassa Halloweenina.
Säännöissä koroilla on minimikorkeus, joka on 7–9 senttimetriä ja juoksumatka on sata tai 80 metriä. Saksalainen Nadine Sonnabend juoksi seitsemän senttimetrin koroilla 100 metriä 12 sekunnissa Berliinissä 2006.
Miehet ja korkokengät
Vaikka korkokengät alun perin ilmaantuivat 1500-luvulla miesten jalkineiksi, on 1700-luvun loppupuolen jälkeen miesten kengissä ollut matalampi korko. Muutama poikkeuskin löytyy, kuten cowboybootsit ja korkokenkien hetkellinen nousu miesten muotiin 1970-luvulla (elokuvan Saturday Night Fever avauskohtauksessa John Travoltan hahmolla on kuubalaiskorkoiset kengät). Jotkin kenkienvalmistajat markkinoivat nykyään korkokenkiä hieman isompina kokoina miehille. Myös Dior Hommen vuoden 2006 syyslinjassa, jonka suunnitteli Hedi Slimane, oli korkokengät miehille. Näissä kengissä oli noin 8,5 senttimetrin korot.
Lisävarusteet
Stilettikorko saattaa naarmuttaa joitakin lattiatyyppejä. Vahinkoa voi ehkäistä lisävarusteella, joka sopii stilettikoron päälle ja estää korkoa koskettamasta lattiaa. Varsinkin linoleumi ja uretaanilla lakatut puulattiat naarmuuntuvat herkästi.
Korkoihin on saatavilla myös suojia, jotka estävät lattiaa naarmuuntumasta ja korkoja kulumasta sekä helpottavat kävelyä.
Vermutti
thumb|200px|Ranskalainen kuiva vermutti. Vermutti on maustettu väkevä viini. Sitä on sekä punaisena (makea) että valkoisena (kuiva tai makea) versiona. Kuivaa vermuttia kutsutaan joskus ”ranskalaiseksi” ja makeaa punaista vermuttia taas ”italialaiseksi”. Molempia tyyppejä valmistetaan kuitenkin kummassakin maassa, jotka ovat vermutin päämaita Espanjan ohella. Vermutin alkoholipitoisuus on yleensä 14,5–22 prosenttia.
Alkuperä
Jo roomalaiset maustivat viinejä koiruoholla, ja viineihin käytettiin muitakin Välimeren alueen maustekasveja. Keskiajalle tultaessa Piemontesta oli tullut yksi vermutin valmistuksen pääkeskuksia. Syynä oli se, että Piemonte sijaitsi lähellä Alppeja, joilta saatiin yrttejä vermutin maustamiseen. Toinen syy oli, että Piemonte oli lähellä tärkeitä kauppareittejä ja esimerkiksi Venetsiaa, jonka kautta Eurooppaan tuotiin mausteita Itä-Afrikasta, Intiasta ja Indonesiasta. 1900-luvun alkuun tultaessa vermutin maine lääkkeenä aluksi haittasi sen markkinointia, mutta kun sitä alettiin käyttämään juomasekoituksiin, sen suosio kasvoi.
Valmistaminen
Vermutin valmistuksessa käytetään usein perusviininä kevyttä valkoviiniä. Siihen lisätään maustekasveista tehtyjä uutteita ja tisleitä, väkevää viinaa ja sokeria. Maku vaihtelee paljon mausteena käytettyjen yrttien mukaan. Kaikki vermutit ovat myös hieman katkeria mistä ne tunnistaa helposti. Joskus satoja vuosia aiemmin on punaista vermuttia valmistettu punaviinistä mutta nykyisin kaikki vermutti valmistetaan valkoviinistä, johon lisätään karamellia punaisen värin saamiseksi.
Vermutissa käytettäviä yrttejä ja mausteita koiruohon lisäksi ovat muun muassa katajanmarjat, korianteri, pomeranssi, karhunputki, neilikka, kaneli, katkero, mustaherukka, kardemumma, anis, vanilja, kiinanpuun kuori, kurjenmiekka, meirami, kamomilla ja salvia. Yrteistä saadaan aromit irtoamaan eri menetelmillä. Yrttejä tai mausteita voidaan maseroida eli liottaa nin että aromit liukenevat suoraan viiniin, tai alkoholissa jota käytetään myöhemmin väkevöimiseen. Myös tislausta käytetään joko irrottamaan haihtuvia aromeita tai poistamaan liuoksesta haitallisia ja ei-haluttuja aineita. pienoiskuva|290px|Noilly Prat vermuttia kypsymässä ulkona. Vermutin tekemisessä on käytetty lähes sataa yrttiä, joista yhdessä reseptissä käytetään yleensä noin kolmeakymmentä yrttiä. Kun kaikki makua antavat yrtit ja mausteet on sekoitettu, sokeripitoisuutta saatetaan nostaa sekoittamalla valkoiseen vermuttiin sokeria tai punaiseen vermuttiin karamellia. Sen jälkeen kun vermutti on saatu maustettua mausteilla ja yrteillä, se pannaan tynnyreihin, joissa sitä kypsytetään 5–6 kuukautta ennen pullottamista.
Vermutit nautitaan esimerkiksi aperitiivina viilennettynä sellaisenaan tai jäiden kanssa. Etelä-Euroopassa vermuttia saa joissakin baareissa myös hanasta. Hanasta laskettu vermutti on pehmeämpää ja kevyempää kuin pullossa saatava vermutti. Vermuttia voidaan käyttää myös monissa cocktaileissa. Muun muassa Gambina sisältää vermuttia ginin ohella.
Estanislau da Silva
Da Silva liittyi FRETILINin 1974 ja oli maapaossa Indonesian miehityksen aikana aluksi Mosambikissa, sitten Portugalissa ja Australissa, ennen kuin palasi Timorille 1999.
Itä-Timorin itsenäistyttä hänet nimitettiin ensimmäiseksi maatalousministeriksi 2002. Varapääministerinä hän seurasi José Ramos Hortaa, kun hänet valittiin presidentiksi toukokuussa 2002.
Luettelo nautaroduista
Maailman nautarotuja aakkosjärjestyksessä.
Reik
Reik on meksikolainen latinopop-yhtye. Se on perustettu Baja Californian Mexicalissa. Yhtyeessä on kolme jäsentä, Jesús Navarro (laulu), Julio Ramírez (akustinen kitara) ja Gilberto "Bibi" Marín (sähkökitara). He ovat suosittuja Latinalaisessa Amerikassa ja Espanjassa. Triolta on ilmestynyt muun muassa nimilevy Reik on vuodelta 2005, konserttitaltiointi Reik: Sesión Metropolitana, joka sekin on vuodelta 2005, ja levy Secuencia vuodelta 2006.
Rinkeli
Rinkeli (joskus myös rinkilä) voi tarkoittaa seuraavia asioita:
QPM-241
QPM-241 on Wolfin–Rayetin tähti ja toiseksi kirkkain tähti Quintuplet-klusterissa Linnunradan keskuksessa. Tähden spektri on WN9/Ofpe, ja tähti sijaitsee Jousimiehen tähdistössä, Pistoolitähden lähettyvillä.
Tähden absoluuttinen magnitudi on −9,0 ja bolometrinen −11,9. Tähden kirkkaus vastaa 4,6 miljoonaa aurinkoa. Kohteen etäisyys on kuitenkin 7 700 parsekia eli noin 25 000 valovuotta, eikä se siksi loista kovin kirkkaana yötaivaalla.
Västerås
Västerås (suomeksi aikaisemmin myös Vesterås tai Vesteroos) on entinen Ruotsin kaupunki ja nykyinen Västeråsin kunnan keskustaajama. Västerås sijaitsee Keski-Ruotsissa Västmanlandin läänissä, ja se kuuluu Västmanlandin maakuntaan. Se sijaitsee Mälaren-järven pohjoisrannalla, noin 100 kilometriä Tukholmasta länteen. Västerås on myös Västmanlandin läänin pääkaupunki. Vuoden 2010 Västeråsin kaupunkitaajamassa oli 110 877 asukasta.
Västerås on yksi Ruotsin vanhimmista kaupungeista. Viikingit asuttivat Västeråsia jo ennen vuotta 1000. 1000-luvulla Västerås oli Ruotsin toiseksi suurin kaupunki, ja 1100-luvun puolivälissä kaupungin linnasta tuli piispan asuinpaikka. Seuraavilla vuosisadoilla rakennettiin tuomiokirkko ja luostari. Ensimmäinen kaupungin vaakuna on 1200-luvun lopulta.
Västeråsin linna oli kuninkaallisten asuinpaikkana Kustaa Vaasan ajoilta vuoteen 1638, ja siellä pidettiin Västeråsin valtiopäivät 1527, joissa kirkko määrättiin luopumaan ylimääräisestä omaisuudestaan kruunulle. Myös vuoden 1544 valtiopäivillä tehtiin merkittäviä valtiollisia uudistuksia.
Johannes Rudbeckius rakensi Ruotsin ensimmäisen lukion, Rudbeckianska Gymnasietin, Västeråsiin vuonna 1623.
Västerås on Lahden ystävyyskaupunki.
Media
Sanomalehti Vestmanlands Läns Tidning ilmestyy kuudesti viikossa.
Urheilu
Västeråsista on kotoisin urheiluseura Västerås SK, jolla on toimintaa useassa eri urheilulajissa. Parhaiten se on tunnettu jääpallomenestyksestään, Västerås SK Bandyklubb on voittanut kautta aikojen eniten lajin Ruotsin mestaruuksia. Seuralla on myös jalkapallojaosto Västerås SK Fotboll ja salibandyjaosto Västerås SK Innebandy. Västerås SK:lla oli myös jääkiekkotoimintaa, nykyisin lajissa kaupunkia edustaa VIK Västerås HK.
Videoeditointi
Videoeditointi on videoiden leikkaamista eli otosten järjestämistä esityskelpoiseen muotoon.
Varhainen editointi oli filminauhan fyysistä leikkaamista ja yhdistämistä.
Perinteisessä lineaarisessa editoinnissa kuvia kopioitiin valikoivasti nauhalta toiselle. Lineaarisessa editoinnissa on kaksi laitetta (lähde ja tallennin) ja perusperiaate on toistaa lähdemateriaalia ja tallettaa se toiselle. Menetelmää kutsutaan lineaariseksi, koska kuvamateriaali on tallennettava halutussa järjestyksessä ja virheen tapahtuessa tai mielen muuttuessa voi olla tarpeen palata alkuun.
Editoinnissa tavoitteina on poistaa epätoivottua materiaalia, valita paras materiaali, lisätä efektejä ja tehosteita sekä yhdistää grafiikkaa ja musiikkia. Materiaali myös järjestetään tarinalliseen muotoon, videolle voidaan antaa tietty tyyli tai tahti ja video voi kertoa tietystä näkökulmasta jollakin viestillä tai agendalla. Editoinnilla voidaan kuvata kaikkea jälkituotantoon liittyvää toimintaa etenkin ei-ammattimaisissa tilanteissa.
Näkymämiksaus (verrattavissa äänen miksaukseen) tarkoittaa eri videokuvalähteiden valintaa lopulliseen kuvaan ja sillä voidaan tehdä myös visuaalisia tehosteita ja kompositointia.
Historia
Videoeditointi on nopeutunut ja helpottunut tietokoneiden käytön myötä ja kustannukset ovat laskeneet: ennen tietokoneiden käyttöä tarvittiin paljon kallista laitteistoa editointiin. Vanhoilla järjestelmillä editointi oli pääasiassa ammattilaisten tekemää kun taas tietokoneilla editointi on tullut muun väestön ulottuville. Tietokoneilla tehtävää editointia kutsutaan digitaaliseksi videoeditoinniksi ja vanhat järjestelmät käyttivät analogista tekniikkaa.
Analogisella tekniikalla tarvittiin useita yhden toiminnon tekeviä laitteita, joille jokaiselle tarvittiin oma monitori. Tietokoneohjelmissa on samat toiminnot, mutta yhteen ohjelmaan niputettuna. Videonmuokkausohjelmassa näkyvät eri ikkunat vastaavat suunnilleen eri komponentteja, joita analogisissa järjestelmissä oli erikseen.
Vuonna 1956 Ampex-yhtiö esitteli Video Tape Recording Systemin (VTR), jota ennen editointi tapahtui fyysisesti leikkamalla kuvanauhaa partaterällä. 1960-luvulla esiteltiin ensimmäinen elektroninen editointijärjestelmä. Vuonna 1963 Ampex esitteli EDITEC:in ja vuonna 1967 Electronic Engineering Company of America (EECO) esitteli EECO 901 -järjestelmän.
Ensimmäinen digitaalinen epälineaarinen editointijärjestelmä oli CBS:n ja Memorexin 1970-luvulla kehittämä CMX600. Järjestelmä tallensi videokuvaa kiintolevyille, mutta käsitteli sitä analogisesti. Järjestelmä maksoi noin –.
Tietokoneilla käytettäviä epälineaarisia järjestelmiä olivat 1970- ja 1980-luvuilla kehitetyt Lucasfilmin EditDroid, Editing Machinesin EMC2 ja Montage Picture Processor, jotka olivat pioneereja hajasaantia tukeviin epälineaarisiin järjestelmiin. EditDroid perustui usealle LaserDisc-levylle ja tietokoneelle, joka ohjasi toistoa. Montage Picture Processor oli Betamax-videonauhureihin perustuva järjestelmä, jossa tietokone piti lukua missä kohtaa mikäkin seitsemästätoista nauhurista oli.
Vuonna 1989 Avid julkaisi ensimmäisen järjestelmän, joka tuki editointia tietokoneessa sen sijaan että käytettäisiin tietokonetta vain apuna. Tietotekniikan tulon myötä erikoiskoulutusta vaativat miljoonan dollarin editointihuoneet kutistuivat ja maksoivat enää vain prosenttiyksikköjä vuosikymmentä aiemmin käytetyistä. Jälkituotanto on muuttunut laitteistokustannuksista henkilöiden osaamista ja luovuutta painottavaksi. Vuonna 1993 Avid julkaisi epälineaarisen tietokonepohjaisen uutisten editointijärjestelmän ja lineaarinen työskentely muuttui epälineaariseksi kilpailijoiden tuodessa muita tuotteita.
Vuonna 1990 julkaistun NewTekin Video Toasterin julkaisu tasoitti kenttää riippumattomille videotuottajille. Toaster oli edullinen ohjelmisto- ja laitteistojärjestelmä, joka mahdollisti kotona käytettävällä laitteistolla lähes ammattilaistasoisen työn. Toaster sisälsi muun muassa ominaisuuden yhdistää elävää videokuvaa ja tietokonegrafiikkaa (kuten television säätiedotuksissa). Toaster korvasi kymmenien tuhansien dollarien edestä lähetyslaitteistoa. Toaster Flyer oli epälineaariseen editointiin suunniteltu kuten huomattavasti kalliimpi Avid Media Composer, mutta digitaalisen videon editointi oli merkittävästi olemassa olevan kiintolevykapasiteetin rajoittamaa.
Tallennusvälineet ovat yksi merkittävä rajoite editointi- ja kompositointitekniikoissa. Täydellä kuvatarkkuudella tallentaminen on ollut kallista, mutta kustannukset ovat laskeneet suorittimien suorituskyvyn parantuessa ja myös niiden kustannuksien laskiessa.
Nykyään tekniikan kehityksen myötä digitaalista videota voidaan kuvata ja muokata älypuhelimella ja ladata se katsottavaksi suoratoistopalveluun.
Ohjelmat
Videonmuokkausohjelmia on sekä ammattikäyttöön että kuluttajille suunnattuja. Ohjelmia on sekä kaupallisia että avoimena lähdekoodina jaettavia.
Videoeditoinnin kuluttajakäytössä on kaksi hallitsevaa formaattia: Digital Video eli DV ja teräväpiirtovideoformaatti HDV. Oikealla kuvauskalustolla näillä formaateilla voidaan tuottaa kuvamateriaalia, jonka laadun myös yleisradioyhtiöt kelpuuttavat. DV- ja HDV-formaatteja tukevat lähes kaikki nykyiset videoeditointiohjelmat. Ammattilaisten käyttämiä ohjelmistoja ovat Adobe Premiere Pro (Adobe), Avid Media Composer (Avid) tai Final Cut Pro (Apple) ohjelmia leikkauksessa.
Liesjärvi (Keuruu)
Liesjärvi on Keuruun pohjoisin kyläkunta. Se koostuu Liesjärven, Hirvikylän ja Välkyn kylistä, jotka ovat aiemmin muodostaneet Liesjärven koulupiirin. Alueen kokonaispinta-ala on noin 106 neliökilometriä. Liesjärvi sijaitsee Keski-Suomen ja Etelä-Pohjanmaan rajalla ja sen rajanaapureita ovat Multia ja Ähtäri. Vuoden 1924 rajamuutoksen seurauksena osa Liesjärven kylästä siirtyi Ähtärin puolelle.
Liesjärvellä asuu noin 140 henkilöä. Toimivia maatiloja Liesjärven alueella on kymmenen. Muita elinkeinoja ovat muun muassa kone- ja rakennusurakointi.
Liesjärven kyläkoulu lopetettiin vuonna 2005, jolloin kyläseura osti sen käyttöönsä. Koulu on kyläläisten käytössä. Sisällä on liikuntasali ja ulkona pallokenttä. Lisäksi koulun vieressä on kahden kilometrin valaistu hiihtolatu. Kyläkeskuksen länsipuolella on Liesjärvi-niminen järvi.
Martha McSally
Martha McSally (s. 22. maaliskuuta 1966 Providence, Rhode Island, Yhdysvallat) on Yhdysvaltain ilmavoimien veteraani ja republikaanisen puolueen poliitikko, joka on toiminut Arizonan nuorempana senaattorina ja Yhdysvaltain edustajainhuoneen jäsenenä Arizonan toisesta vaalipiiristä.
McSally palveli Yhdysvaltain ilmavoimissa 1988–2010. Eläköitymisensä aikana hänen sotilasarvonsa oli eversti. McSally on yksi Yhdysvaltain ilmavoimien historian korkea-arvoisimmista naislentäjistä. Hän oli ensimmäinen yhdysvaltalainen nainen, joka lensi taistelulentoja vuoden 1991 jälkeen, jolloin naisille annettiin lupa toimia taistelulentäjinä. Operaatio Southern Watchin aikana McSally lensi Fairchild Republic A-10 Thunderbolt II -maataistelukonetta Irakin ja Kuwaitin yllä. Hän toimi myös 354. hävittäjälaivueen komentajana. Hän haastoi vuonna 2001 Yhdysvaltain puolustusministeriön oikeuteen, koska yhdysvaltalaiset ja brittiläiset naissotilaat joutuivat käyttämään islamilaista abaya -vaatetusta sotilastukikohtien ulkopuolella Saudi-Arabiassa. Maaliskuussa 2019 hän kertoi, että ylempi sotilashenkilö raiskasi hänet palvelusaikana Yhdysvaltain ilmavoimissa.
McSally oli republikaanien ehdokas Arizonan 2018 senaatin välivaaleissa, joissa hän hävisi demokraattien Kyrsten Sinemalle. Senaattori Jon Kyl erosi tehtävistään joulukuussa 2018 ja kuvernööri Doug Ducey nimitti McSallyn korvaamaan hänet. Sinema ja McSally aloittivat tehtävänsä senaatissa tammikuussa 2019.
McSally oli ehdolla jatkokaudelle senaattiin vuoden 2020 vaaleissa, mutta hävisi demokraattien Mark Kellylle.
Josh Groban
Joshua Winslow Groban (s. 27. helmikuuta 1981 Los Angeles, Kalifornia) on yhdysvaltalainen laulaja. Hänet tunnetaan kypsästä, tummasta tenoriäänestään. Grobanin musiikki vaihtelee klassisesta pop-musiikkiin.
Grobanin neljä ensimmäistä albumia menestyivät hyvin, ja vuonna 2007 hän oli Yhdysvaltain parhaiten myynyt artisti yli 21 miljoonalla myydyllä levyllä. Maailmanlaajuisesti hän on myynyt yli 24 miljoonaa levyä.
Groban on julkaissut levyt Josh Groban, Josh Groban in Concert, Closer, Awake, Noël, Illuminations ja All That Echoes. Esikoislevy Josh Groban julkaistiin 20. marraskuuta 2001. Levy myi lopulta tuplaplatinaa. Josh Groban on tunnettu myös MTV:llä pyörivästä Ally McBeal -ohjelmasta, jossa hän lauloi ja jonka ansiosta hän sai levytyssopimuksen.
Floridan lainsäädäntöelin
Floridan lainsäädäntöelin on Floridan osavaltion kaksikamarinen kansanedustuslaitos. Se muodostuu edustajainhuoneesta ja senaatista. Edustajainhuoneessa on kaikkiaan 120 edustajaa ja senaatissa 40 senaattoria. Lainsäädäntöelin ei kokoonnu ympärivuotisesti.
Lainsäädäntöelimen kokoontumispaikka on Florida State Capitol, joka sijaitsee pääkaupunki Tallahasseessa. Yhdysvaltain republikaanisella puolueella on enemmistö sen molemmissa kamareissa.
Luettelo pikkuplaneetoista: 109001–110000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen 109001:stä ja päättyen 110000:een. Kokonaisen luettelon löytää katsomalla Luettelo pikkuplaneetoista.
Lähteet
Zoznam planétok 109001-109250
Euroopan Grand Prix 1994
Euroopan Grand Prix 1994 oli Formula 1 -sarjan osakilpailu, joka ajettiin 16. lokakuuta 1994 Jerezissä. Kilpailun voitti Michael Schumacher jolle voitto oli jo kauden kahdeksas.
Sam Brabham
Samuel "Sam" Brabham (s. 18. elokuuta 1994 Slough, Yhdistynyt kuningaskunta) on brittiläis-australialainen kilpa-autoilija. Hän on kilpa-autoilija David Brabhamin poika ja Formula 1 -maailmanmestari Jack Brabhamin pojanpoika. Hän on myös yhdysvaltalais-australialaisen kilpa-autoilijan Matthew Brabhamin serkku.
Ura
Brabham teki paluun kilparadoille vuonna 2018 ajamalla Britannian Porsche Carrera Cupin Pro Am -luokassa kymmenenneksi.
Tämän hetken tähden
Tämän hetken tähden on Retropop-yhtyeen toinen studioalbumi. Albumi on julkaistu 26. elokuuta 2011.
Albumin on äänittänyt, miksannut ja tuottanut Tommi Ojala Ihannemedian studiolla Lempäälässä. Albumin on masteroinut MojoLabin Teemu Kinnunen ja albumin on julkaissut yhtyeen oma Pieni ja ihmeellinen levy-yhtiö.
Niiralan rata
Niiralan rata on Suomen rataverkkoon kuuluva rataosuus Tohmajärvellä Suomen ja Venäjän väliseltä rajalta Niiralasta Karjalan radalle Säkäniemeen. Niiralan rata on 1940 solmitun Moskovan rauhan jälkeen Suomessa pysyneen entisen Karjalan radan, Viipuri–Joensuu-radan osan läntinen puolisko. Venäjän puolella lähin rautatieasema on Värtsilä. Niiralan radalta erkani Valkeasuon rata.
Rataosan pituus on 33 kilometriä. Rataosa on sähköistämätön, ja sillä on vain tavaraliikennettä. Matkustajaliikenne radalla lopetettiin 1. kesäkuuta 1987. Rataosalla on 15 tasoristeystä, joista kuusi on vartioituja. Niiralan radan liikenne on vähäistä. Vuonna 2022 radalla kulki keskimäärin 1–2 tavarajunaa päivässä.
Qin
Qin (Wade-Giles: Ch'in, myös Tsin) oli valtio Kiinassa kevättä ja syksyä- sekä taistelevien läänitysvaltioiden aikakausina vuosina 778 eaa.–206 eaa.
Lännessä sijainnut Qinin valtio oli alun perin sotilaallisesti ja taloudellisesti heikko ja aikaansa jäljessä, mutta uudistusten myötä siitä kehittyi kovalla kurilla johdettu voimakas valtio, joka voitti lopulta suuren Chu-valtionkin. Vuonna 247 eaa. valtion johtoon nousi Zheng, jonka johdolla Qinin joukot valtasivat Hanin, Zhaon, Wein, Chun, Yanin ja Qin vuoteen 221 eaa. mennessä. Tästä alkoi Qin-dynastian aika, jolloin Zheng hallitsi nimellä Qin Shi Huangdi.
Qin-valtio
Kiinan hajottua monien paikallisten mahtimiesten hallittavaksi itäisen Zhou-dynastian aikoihin lännessä Wei-joen laaksossa sijainnut Qin oli syntyneistä valtioista kaikkein heikoin ja vähiten kehittynyt. Vuoret suojasivat osaa maasta, jonka oli taisteltava xiongnu-kansaa vastaan. Alussa Qin kärsi tappioita taisteluissa muita kiinalaisvaltioita vastaan.
Qinillä oli vähiten feodaalista painolastia, ja sen johtajat alkoivat lujalla, ankarallakin kädellä uudistaa maataan. He tekivät siitä lujasti keskitetyn virkamiesvaltion, jossa perinnöllisyydellä ei ollut merkitystä. Kovalla kurilla saatiin mobilisoitua liikkeelle voimakkaita armeijoita, joiden avulla Kiina valloitettiin vähän yli sadan vuoden kuluessa. Shu ja Ba vallattiin jo 316 eaa. ja suurin osa Kiinan valtioista viimeisen yhdeksän vuoden sisään 230–221 eaa. Pahin vastustaja, Keltaisestajoesta etelään sijainnut Chu kukistui 223 eaa. ja idässä rannikolla ollut Qi 221 eaa.
Palestiinan brittiläinen mandaatti
Palestiinan brittiläinen mandaatti oli Kansainliiton Yhdistyneen kuningaskunnan hallintaan ensimmäisen maailmansodan jälkeen myöntämä mandaattialue Lähi-idässä vuosina 1920–1948. Sen alueella ovat nykyään Israel, Länsiranta, Gazan kaista ja Jordanina. Alue siirtyi brittien hallintaan osmanivaltakunnan hajottua.
Varhaishistoria
Palestiina on ollut osa Egyptiä, Israelia, Assyriaa, Babyloniaa, Persiaa, antiikin Kreikkaa ja Rooman valtakuntaa. Osmanit hallitsivat aluetta vuosina 1517–1922.
Vanhalla ajalla maassa asui juutalaisia, mutta vuosien 66–70 ja 132–135 kapinoiden jälkeen roomalaiset karkottivat valtaosan heistä. 600-luvulla maan valtasivat arabit. 1800-luvun lopulla syntyi sionistinen liike, joka pyrki perustamaan juutalaisvaltion Palestiinaan. Vuonna 1917 annettu Balfourin julistus tuki aikeita perustaa alueelle ”juutalaisten kansallinen koti”.
Ensimmäisen maailmansodan jälkeen
pienoiskuva|Palestiinan brittiläinen mandaattialue alkuperäisessä laajuudessaan vuosina 1920–1922, jolloin se käsitti myös nykyisen [[Jordanian.]] Jordanjoen itäpuolisesta mandaatista muodostettiin vuonna 1922 erillinen hallintoalue Transjordania. Jordanin länsipuolinen mandaatti säilyi Britannian hallinnassa vuoteen 1948.
Ristiriidat maahan muuttaneiden juutalaisten ja siellä asuvien arabien välillä johtivat useita kertoja väkivaltaisuuksiin. Vuonna 1920 Palestiinan juutalaisyhteisö perusti Hagana-järjestön puolustautuakseen arabien hyökkäyksiä vastaan. Vuonna 1929 kiista Jerusalemin Temppelivuoren hallinnasta aiheutti laajoja levottomuuksia. Vuonna 1936 arabit nousivat kapinaan brittien mandaattihallintoa vastaan.
Toinen maailmansota
Toisen maailmansodan aikana monet arabit liittyivät brittiarmeijaan, jotkut taas ajattelivat akselivaltojen olevan liittolaisia sionisteja vastaan. Antisemitismin kasvaessa Euroopassa juutalaisten muutto Palestiinaan lisääntyi, mitä arabit vastustivat. Britit alkoivat rajoittaa juutalaisten maahanmuuttoa.
Palestiinalaisten eksodus
Yli 700 000 Palestiinan arabia pakeni kodeistaan vuosina 1947–1949 ensimmäisen Palestiinan sodan eli Israelin itsenäisyyssodan yhteydessä. Vain kymmenisen prosenttia israelilaisten valtaaman alueen arabiasukkaista jäi paikoilleen. Marraskuussa 1947 YK:n yleiskokous päätti äänin 33–13 jakaa Palestiinan brittiläisen mandaattialueen juutalaisten ja arabien kesken. Palestiinaa ympäröivät arabivaltiot torjuivat jakosuunnitelman vedoten muun muassa brittien antamiin lupauksiin täydestä itsenäisyydestä. Sisällissota Palestiinan arabiväestön ja juutalaisväestön välillä alkoi YK:n jakoehdotuksen jälkeen vuoden 1947 lopulla. Israelin julistauduttua itsenäiseksi 14. toukokuuta 1948 sota muuttui Israelin ja sinne hyökänneiden arabimaiden (Transjordania, Egypti, Syyria, Libanon, Irak) väliseksi sodaksi, joka jatkui aina kevään 1949 aseleposopimuksiin saakka. Israel selvisi voittajana sisällissodasta ja sitä seuranneesta valtioiden välisestä sodasta.
Ennen sotaa arabeille tarjottiin mahdollisuus jäädä asumaan Israeliin. Suurin osa uskoi palaavansa maahan voittajana. Sodan jälkeen palestiinalaispakolaisten ei sallittu palata entisille asuinsijoilleen. Arabimaat, joihin heitä pakeni, eivät ole halunneet antaa heille kansalaisoikeuksia. Israeliin jääneet arabit ovat nykyisin Israelin kansalaisia.
Aavelaiva
thumb|[[Albert Pinkham Ryder, Lentävä hollantilainen, noin 1896.]] Aavelaiva tarkoittaa merenkulussa ja merenkulkuperinteissä yleensä tuuliajolla olevaa alusta, joka purjehtii ilman miehistöä. Merenkulun aavelaivat ovat myös kummitustarinoiden ja merenkulkuperinteen myyttien keskeinen elementti. Myyttien ja kummitustarinoiden aavelaivoista tunnetuin lienee Lentävä hollantilainen, miehistönsä hylkäämistä laivoista kenties purjealus Mary Celeste.
Merenkulun myyteissä ja kummitustarinoissa aavelaivat ovat kirottuja aluksia, jotka katoavat ja ilmestyvät selittämättömästi ja joiden miehistönä on aaveita, kirottujen merimiesten haamuja. Merenkulkuperinteen mukaan aavelaivan näkeminen ennustaa näkijälleen pahaa.
Pohjoiskorealaiset aavelaivat
Pohjoiskorealaiset aavelaivat ovat Pohjois-Koreasta Japaniin ajelehtineita aavelaivoja. Miehistö on aluksen löytyessä yleensä jo kuollut, esimerkiksi nälkään. Aluksia löytyy paljon, esimerkiksi vuonna 2017 niitä löytyi 104. Joskus harvoin miehistö on löytynyt elossa. Syyksi näille aavelaivoille arvellaan Pohjois-Korean hallinnon asettamia saalisvaatimuksia, jotka pakottavat alukset kauaksi. Alukset ovat myös teknisesti puutteellisia, mikä selittää haaksirikkojen yleisyyttä.
Miehistön hylkäämiä aavelaivoja
pienoiskuva|Paapuuriin kallistunut MV Joyita löydettäessä marraskuussa 1955.
EuroFloorball Challenge 2018
EuroFloorball Challenge 2018 oli järjestyksessään 3. EuroFloorball Challenge. Se järjestettiin Madridissa elokuussa 2018. Vuonna 2017 ei järjestetty naisten turnausta, mutta tällä kertaa joukkueita ilmoittautui tarpeeksi ja EuroFloorball Challenge saatiin järjestettyä sekä miehille, että naisille.
EuroFloorball Challengen mestaruuden voitti miehissä unkarilainen Phoenix Fireball ja naisissa espanjalainen CDE El Valle. Turnauksen voittajat pääsevät vuoden 2019 EuroFloorball Cupiin.
Joukkueet
Miehet
Naiset
Monikanavajulkaisu
Monikanavajulkaisu (cross-media publishing) viestinnässä ja mediassa tarkoittaa saman viestin lähettämistä tai sisältöjen ja palveluiden tarjoamista eri välineillä eri kanavissa: esimerkiksi internet-sivut, matkapuhelin, digi-tv. Julkaistava sisältö ei välttämättä ole aivan identtistä eri kanavissa, vaan valintaa voidaan tehdä esimerkiksi kohderyhmän tai välineen luontevimman esitystavan mukaan. Medioiden välillä on tapahtumassa voimakasta konvergenssia (lähentymistä), minkä on veikattu johtavan jopa mediafuusioon.
Monikanavajulkaisussa tieto on usein tallennettu tietokantaan yleisesti luettavaan muotoon, mistä se jaellaan eri kanaviin. Sisällön tallentamisessa ei puututa lainkaan esittämistapaan tai ulkoasuun, vaan ulkoasu valitaan käytettävän kanavan ja sisällön perusteella. Sisällön tuottajat merkitsevät tärkeitä elementtejä kuten otsikoita ja kuvia, joiden perusteella sisältöä voidaan jakaa ja jäsentää eri välineille. Sisällön jakamiseen ja elementtien merkkaukseen käytetään XML-merkkauskieltä (extensible markup language). Ulkoasun määrittely tehdään erikseen eri päätelaitteelle sopivaksi XSL-kielellä (Extensible Stylesheet Language). Julkaistaviin dokumentteihin on syytä sisällyttää myös itse sisältöä kuvaavaa metatietoa, jonka avulla käyttäjille voidaan tarjota heitä kiinnostavaa (tai esimerkiksi palvelun brändiin sopivaa) materiaalia.
Lähteet
AS-75.300 Informaatioverkostojen studio 2 Essee 1 Mikko Jouhtio Monikanavajulkaiseminen
Sodat päättävä sota
pienois|[[H. G. Wellsin vuoden 1914 kirjan The War That Will End War kansikuva.]] Sodat päättävä sota tai sota joka lopettaa kaikki sodat on ajatus tai iskulause sodasta, joka poistaa maailmasta sellaiset vastakkainasettelut, jotka voisivat aiheuttaa uusia sotia vastaisuudessa.
Tällainen tilanne on eri kuvitelmissa nähty seurauksena yhden hypervallan saavuttamasta täydellisestä hegemoniasta, ihmiskunnan tuhosta joukkotuhosodassa tai lopullisesta vallankumoussodasta, joka poistaa vääryydet ja diktatuurit.
Ensimmäistä maailmansotaa kutsuttiin ennen toista maailmansotaa usein sodaksi, joka lopetti kaikki sodat.
Käyräjärvi
Käyräjärvi voi tarkoittaa ainakin seuraavia:
Karel Zeman
Karel Zeman (3. marraskuuta 1910 Ostroměř, Böömin kuningaskunta, Itävalta-Unkari – 5. huhtikuuta 1989 Zlín, Tšekkoslovakia ) oli tšekkiläinen animaattori ja elokuvaohjaaja. Zeman tunnetaan parhaiten Jules Vernen teosten innoittamista omaperäisistä elokuvistaan, jotka yhdistelevät animaatiota, erikoistehosteita ja näyteltyjä kohtauksia.
Nuorena Zeman opiskeli mainosgrafiikkaa Ranskassa, ja hänen ensimmäinen animaationsa oli keittomainos. Palattuaan kotimaahansa Zeman työskenteli jonkin aikaa mainosalalla. Vuonna 1943 hänelle tarjottiin työtä animaatiostudiossa, minkä jälkeen hän keskittyi animaatioelokuvien tekoon. Zemanin varhaistöihin kuului muun muassa sarja lyhyitä humoristisia filmejä, joiden sankarina oli Herra Prokouk. Vuonna 1955 valmistui ensimmäinen näyteltyjä kohtauksia ja animaatiota yhdistelevä elokuva, Ihmemaailman salaisuudet, ja vuonna 1958 Salaisuuksien saari, joka perustui Vernen kertomuksiin. Näissä elokuvissa vanhat kirjankuvitukset heräsivät taianomaisesti eloon.
Zeman palasi 1970-luvulla takaisin klassisen nukke-elokuvan ja satujen pariin, ja teki sarjan Sinbad Merenkulkijan seikkailuista.
Hellenismi
Hellenismi tarkoittaa Aleksanteri Suuren valtakunnan raunioille syntynyttä, useiden eri etnisten ryhmien yhteistä kreikankielistä kulttuuripiiriä. Hellenistinen kausi käsittää noin vuodet 323–30 eaa.
Hellenismiä edeltäneen kreikkalaisen kulttuurin valtakeskuksia olivat olleet Ateenan tapaiset kaupunkivaltiot, mutta hellenistisellä kaudella valta oli laajemmilla kuningaskunnilla. Hellenistisenä aikakautena kreikkalainen kulttuuri muuttui voimakkaan itäisen, erityisesti persialaisen vaikutuksen johdosta uskonnon, vallankäytön ja monien muiden asioiden suhteen. Toisaalta myös itäinen kulttuuri sai vahvoja vaikutteita kreikkalaisilta. Kulttuurikeskukset siirtyivät pois Kreikan mantereelta Pergamoniin, Antiokiaan ja Aleksandriaan.
Hellenistisen aikakauden katsotaan yleensä alkavan Aleksanteri Suuren kuolemasta vuonna 323 eaa. ja päättyvän vuoteen 30 eaa., jolloin Rooma valloitti viimeisen itsenäisen hellenistisen kuningaskunnan, Ptolemaiosten Egyptin.
Kai Ahvenranta
Kai Ahvenranta on suomalainen kitaristi. Hän soittaa hirvensalmelaisessa Ajastaica-yhtyeessä.
Hellenismi
Hellenistiset kuningaskunnat
pienoiskuva|upright=1.2|Aleksanteri Suuren valtakunta jakaantui aluksi [[Antigonos I|Antigonoksen, Seleukoksen, Ptolemaioksen, Kassandroksen ja Lysimakhoksen perustamiin kuningaskuntiin.]]
Kai Ahvenranta
Ahvenranta soitti vuosina 2002–2007 Ruoska-yhtyeessä. Hän sanoitti yhdessä Patrik Mennanderin ja Jouni Kuokkasen kanssa osan Ruoskan kappaleista ja myös sovitti niitä.
Hellenismi
Hellenistiset kuningaskunnat
Aleksanteri Suuren valloittama valtakunta hajosi pian hänen kuolemansa jälkeen pienempiin osiin. Hellenistisiä kuningaskuntia olivat:
Masa
Masa on lyhenne nimestä Matti, Martti tai useista muista samankaltaisista miesten nimistä. Muun muassa seuraavat henkilöt tunnetaan nimellä Masa:
Sami Karppinen
Sami Karppinen (s. 2. elokuuta 1971) on suomalainen muusikko, jonka instrumentti on rummut.
Karppinen on toiminut rumpalina ruotsalaisessa Therionissa vuosina 1998-2001. Ei ole sama rumpali kuin Ruoskassa.
Legion of the Damned
Legion of the Damned on vuonna 2004 perustettu hollantilainen death/thrash metal -yhtye, joka on tehnyt neljä levyä. Legion of the Damned on ottanut vaikutteita Slayeriltä ja Samaelilta. Yhtye toimi aikaisemmin nimellä Occult. Yhtye on vieraillut Suomessa aiemmin Tuska-festivaaleilla vuonna 2007 ja Finnish Metal Expossa talvella 2009. Seuraava vierailu tapahtui kesällä 2009, kun yhtye saapui jälleen Tuska-festivaaleille.
Nuokkutalvikki
Nuokkutalvikki (Orthilia secunda) on vihreänä talvehtiva, pienikokoinen kasvilaji, jota tavataan laajalla alueella pohjoisella pallonpuoliskolla. Nuokkutalvikkia on pidetty sukunsa ainoana lajina. Aiemmin sen katsottiin kuuluvan talvikkien sukuun.
Ulkonäkö ja koko
200px|thumb|left|Nuokkutalvikin kukinto. Monivuotinen nuokkutalvikki kasvattaa pitkän maarönsyn, josta nousee 5–20 cm korkeita kukkavarsia. Vihreinä talvehtivat lehdet ovat ruusukkeena varren tyvellä. Lehdet ovat 2–4 cm pitkiä, soikeita, kiiltäviä ja sahalaitaisia. Lehden ruoti on lapaa lyhyempi. Kukinto on tiheä, nuokkulatvainen ja toispuoleinen terttu, joka muodostuu 5 mm:n kokoisista vihertävänvalkoisista ja kellomaisista kukista. Nuokkutalvikki kukkii Suomessa kesä-heinäkuussa. Kasvin hedelmistö on lähes pysty.
Levinneisyys
Nuokkutalvikkia tavataan Länsi- ja Pohjois-Euroopassa paikoin Islannista Pyreneille ja yleisemmin Saksasta itään, Etelä-Euroopassa kuitenkin lähinnä vuoristoissa. Levinneisyysalue jatkuu halki Siperian ja Keski-Aasian havumetsävyöhykkeen ja edelleen Pohjois-Amerikan pohjois- ja keskiosiin. Suomessa nuokkutalvikki on yleinen koko maassa.
Nuokkutalvikista tunnetaan kaksi alalajia. Näistä alalaji secunda kasvaa Euroopassa, Keski- ja Itä-Aasiassa sekä Pohjois-Amerikan pohjois- ja keskiosissa. Alalaji obtusa puolestaan kasvaa Siperiassa, Keski-Aasiassa sekä Pohjois-Amerikan pohjoisosissa.
Elinympäristö
Nuokkutalvikki kasvaa kosteissa kangas- ja korpimetsissä. Sitä esiintyy mustikkatyyppiin kuuluvilla tuoreilla kankailla, soilla, tunturi- ja kaskikoivikoissa.
GP2-kausi 2008
GP2-kausi 2008 oli GP2-sarjan historian neljäs kausi. Kausi alkoi 26. huhtikuuta Espanjasta ja päättyi 14. syyskuuta Italiaan. Kausi oli ensimmäinen kun sarjassa ajettiin uusilla Dallara GP2/08 -autolla. Sarjan mestaruuden voitti Giorgio Pantano. Kaudelle perustettiin myös uusi Aasian GP2-sarja.
Kilpailukalenteri
Kaudella ajettiin 20 kilpailua 10 eri radalla. Kymmenenä kisaviikonloppuna oli yksi kisa lauantaina ja toinen kisa sunnuntaina. Ensimmäistä kertaa Monacossa ajettiin kaksi kilpailua.
Televisiointi
Suomessa GP2 lähetykset esitti kaudella 2008 aika-ajot ja kilpailut suorana MTV3 MAX. Lähetykset selosti Timo Pulkkinen.
(301552) 2009 GA3
(301552) 2009 GA3 (kirjoitetaan myös (301552) 2009 GA3) on Marsin ja Jupiterin välisellä alueella, asteroidivyöhykkeellä eli päävyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi M. Ory vuonna 2009. Koska 2009 GA3:n absoluuttinen magnitudi (H) on 16,3; sen läpimitta on todennäköisesti välillä 1–3 kilometriä.
Jerusalemin suutari
thumb|[[Gustave Dorén teos Vaeltava juutalainen.]] Jerusalemin suutari eli vaeltava juutalainen on hahmo keskiajan kristillisissä tarinoissa, jotka levisivät Euroopassa 1200-luvulla ja tulivat osaksi kristillistä mytologiaa. Tarinoiden mukaan Jeesusta ristintiellä pilkannut juutalainen kirottiin vaeltamaan maailmassa Jeesuksen toiseen tulemiseen asti. Rikkomuksen tarkka luonne kuten hahmon ominaisuudetkin vaihtelevat tarinoittain: joissakin hän on suutari, joissakin Pontius Pilatuksen portinvartija ja joissakin roomalainen eikä juutalainen. Hahmon oikea nimi on eri tarinoissa Melmoth, Ahasuerus, Matathias, Buttadeus, Cartophilus, Isaac Laquedem tai Ahasverus. Joidenkin tulkintojen mukaan Jerusalemin suutari on juutalaisen heimon henkilöitymä ja vaellus viittaa diasporaan.
Väitteiden mukaan vaeltavasta juutalaisesta tehtiin näköhavaintoja 1500–1800-luvuilla.
Ahasverus on kirjallisuudessa käytetty hahmo. Pär Lagerkvist on kirjoittanut romaanin Ahasveruksen kuolema ja myös Eugène Suen romaani Vaeltava juutalainen käsittelee aihetta.
Kellogg
Kellogg on muun muassa seuraavien henkilöiden sukunimi:
Selkäjärvi
Selkäjärvi voi tarkoittaa ainakin seuraavia:
Kalmukkien karkottaminen
pienoiskuva|Kartta kohteista (punaisella), jonne kalmukkeja karkotettiin. Kalmukia keltaisella. Kalmukkien karkottaminen oli Stalinin toteuttama etninen puhdistus vuonna 1943 nykyisen Kalmukian tasavallan alueella.
Kalmukit pääsivät palaamaan kotiseuduilleen vuonna 1956. Muutamia Saksan puolella taistelleita kalmukkeja asetettiin syytteeseen 1960–1970-luvuilla. Välit etnisten venäläisten kanssa kiristyivät. . Kalmukkien autonominen sosialistinen neuvostotasavalta perustettiin uudestaan vuonna 1958. Kalmukiaan palatessaan kalmukit joutuivat käymään läpi myös uudelleenkoulutuksen.
pienoiskuva|Karkotuksen uhrien muistomerkki [[Bulğn selän|Bulğn selänin kylässä.]] Karkotus on edelleen kipeä aihe kalmukkien keskuudessa. Tammikuussa 2020 Kalmukian presidentti Batu Khasikov vaati Hakassian parlamentin puhemieheltä Vladimir Shtygashevilta, anteeksipyyntöä tämän sanottua kalmukkeihin kohdistuneen vainon olleen oikeutettua, koska nämä olivat taistelleet fasistien puolella. Shtygashev pahoitteli sanomisiaan myöhemmin. . Vuodesta 2004 alkaen Kalmukiassa on vietetty Muistamisen ja suremisen päivää 28. joulukuuta.
Nikon D3500
Nikon D3500 on Nikonin 30. elokuuta 2018 julkistama digitaalinen järjestelmäkamera, jossa on 24 megapikselin APS-C-kokoinen CMOS-kenno. Kameralla pystyy kuvaamaan viisi kuvaa sekunnissa ja videoimaan FullHD-laadulla 60 kuvaa sekunnissa. Lisäksi kamerassa on kolmen tuuman näyttö ja tuki Bluetoothille.
Nikon D3500 on Nikon D3400:n seuraaja.
Pohjolan ydinaseeton vyöhyke
Pohjolan ydinaseeton vyöhyke oli Urho Kekkosen vuonna 1963 tekemä aloite, jonka mukaan Pohjoismaat olisi kansain­välisellä sopimuksella muodostettu pysyvästi ydinaseettomaksi vyöhykkeeksi. Kekkonen esitti ehdotuksensa uudestaan vuonna 1978. Aiemmin vastaavanlaisia suunnitelmia olivat ehdottaneet Ruotsin ulkoministeri Östen Undén sekä Keski-Euroopan osalta Puolan ulkoministeri Adam Rapacki. Kekkonen sanoi oman ehdotuksensa olleen Undénin idean paikallinen sovellutus. Undénin suunnitelmasta äänestettiin Yhdistyneiden kansakuntien yleiskokouksessa joulukuussa 1961, jolloin sitä vastustivat muut Naton jäsenvaltiot paitsi Kanada, Tanska, Islanti ja Norja.
Kekkosen aloitteen tarkoituksena oli osaltaan vahvistaa Suomen pysyminen suur­valtojen risti­riitojen ulkopuolella ja vähentää riskiä, että Neuvostoliitto vaatisi Suomelta YYA-sopimuksen mukaisia sotilaallisia konsultaatioita. Vuonna 1978 sen teki uudelleen ajan­kohtaiseksi ase­tekniikan, erityisesti matalalla lentävien risteilyohjusten kehitys.
Kellogg Company
Kellogg Company (myös muotoja Kellogg ja Kellogg’s käytetään) on Yhdysvalloissa toimiva monikansallinen aamupalaruokien valmistaja. Sen pääkonttori on Battle Creekissä Michiganissa. Yrityksen perusti lääkäri John Harvey Kelloggin veli Will Keith Kellogg 19. helmikuuta 1906. Yrityksen nimi oli aluksi Battle Creek Toasted Cornflake Company; sen päätarkoitus oli valmistaa maissihiutaleita, joita John Harvey Kellogg oli alkanut tarjoilla johtamassaan parantolassa.
Liaani
thumb|250px|[[Punakoiso (Solanum dulcamara) on boreaalisilla alueilla kasvava liaani.]]
Liaani on puuvartinen köynnöskasvi. Liaanit eivät muodosta taksonomisesti yhtenäistä ryhmää, vaan luokittelu perustuu yksinomaan niiden kasvumuotoon.